**SREDNJOROČNI PLAN RADA**

**AGENCIJE ZA PREDŠKOLSKO, OSNOVNO I SREDNJE OBRAZOVANJE**

**2025. - 2027.GODINE**

Mostar, travanj/ april 2024. godine

KAZALO

[1. STRATEŠKI OKVIR 3](#_Toc15896443)

[2. VIZIJA I MISIJA AGENCIJE 3](#_Toc15896444)

[2.1. Vizija Agencije 4](#_Toc15896445)

[2.2. Misija Agencije 4](#_Toc15896446)

[3. SUDIONICI I PARTNERI 5](#_Toc15896447)

[4. OSNOVNA PROGRAMSKA OPREDJELJENJA 5](#_Toc15896448)

[4.1. Srednjoročni cilj 5](#_Toc15896449)

[4.2. Specifični cilj 6](#_Toc15896450)

[5. RESURSI I KAPACITETI POTREBNI ZA POSTIZANJE CILJEVA 8](#_Toc15896451)

[6. OKVIR ZA PRAĆENJE PROVOĐENJA PLANA I EVALUACIJU REZULTATA 8](#_Toc15896452)

[6.2. Metode za prikupljanje informacija o pokazateljima 9](#_Toc15896453)

[7. PRILOZI 10](#_Toc15896454)

# 1. STRATEŠKI OKVIR

Strateški okvir institucija Bosne i Hercegovine do 2030. godine, usvojen na sjednici Vijeća ministara Bosne i Hercegovine 2022. godine, sadrži portfelji usmjeravajućih strateških ciljeva i prioriteta za našu državu, a jedan od njih je i obrazovanje.

Fokus je stavljen na koordinaciju reformskih procesa s nadležnim obrazovnim i drugim institucijama u Bosni i Hercegovini, unapređenje oblasti obrazovanja i obuke mladih s ciljem izgradnje ljudskih resursa, harmonizacija planova entitetskih tijela vlasti na osnovu provedbe okvirnih zakona i razvijanja nedostajućih strateških dokumenata, kao i nastavak suradnje na međunarodnom planu u oblasti obrazovanja i obuke mladih, a u cilju dostizanja EU standarda i trendova radi potpunog integriranja u europski obrazovni prostor.

S obzirom da su ključne strategije u oblasti obrazovanja istekle još krajem 2015. godine, suvišno je naglašavati kako će donošenje novih strategija, kao i razvoj nedostajućih strateških dokumenata doprinijeti harmonizaciji obrazovnih politika na svim razinama odlučivanja te bolju korelaciju obrazovnih programa s promjenama i potrebama tržišta rada u Bosni i Hercegovini.

Agencija za predškolsko, osnovno i srednje obrazovanje je još 2011. godine donijela prvi Strateški plan Agencije za predškolsko, osnovno i srednje obrazovanje BiH za razdoblje 2012.-2016., kao jedna od malobrojnih institucija u tom razdoblju, a po uočavanju jasno definiranih potreba za uspješnom i kvalitetnom provedbom reforme obrazovanja u Bosni i Hercegovini.

Kako Agencija za predškolsko, osnovno i srednje obrazovanje ima sjedište u Mostaru i područne jedinice u Sarajevu i Banja Luci, Strateško planiranje predstavlja značajan dokument za praćenje aktivnosti na razini institucije, ali i po svim odjelima unutar institucije.

Cilj izrade ovog srednjoročnog plana jeste utvrđivanje jasnih smjernica za rad Agencije u razdoblju 2025.-2027. godine, kako bi ona što kvalitetnije doprinijela poboljšanju kvalitete u obrazovanju i osiguravanju njegove prepoznatljivosti i mjerljivosti na međunarodnom planu.

# 2. VIZIJA I MISIJA AGENCIJE

Agencija za predškolsko, osnovno i srednje obrazovanje osnovana je Zakonom o Agenciji za predškolsko, osnovno i srednje obrazovanje (Službeni glasnik BiH, br. 88/07), kao samostalna upravna organizacija na razini institucija Bosne i Hercegovine. Sukladno navedenom Zakonu, Agencija je nadležna za uspostavu standarda znanja, ocjenjivanje postignutih rezultata i razvoj zajedničke jezgre nastavnih planova i programa u predškolskom, osnovnom i srednjem obrazovanju, te za druge stručne poslove u području standarda znanja i ocjenjivanja kvalitete obrazovanja, određenih posebnim zakonima i drugim propisima.

Sukladno Zakonu o Agenciji i Odluci Vijeća ministara Bosne i Hercegovine o početku rada i utvrđivanju sjedišta (Službeni glasnik BiH, br. 8/08), Agencija ima sjedište u Mostaru i dvije područne jedinice sa sjedištima u Sarajevu i Banja Luci. Odjel u Mostaru radi na razvoju zajedničke jezgre nastavnih planova i programa, Odjel u Sarajevu na standardima znanja i učeničkih postignuća i Odjel u Banja Luci na razvoju srednjeg strukovnog obrazovanja i obuke, obrazovanju odraslih i cjeloživotnom učenju.

Agencija za predškolsko, osnovno i srednje obrazovanje ima svoje nadležnosti i sukladno svim važećim okvirnim zakonima o obrazovanju u BiH - Okvirnom zakonu o predškolskom odgoju i obrazovanju (Službeni glasnik BiH, br. 88/07), Okvirnom zakonu o osnovnom i srednjem obrazovanju (Službeni glasnik BiH, br. 18/03) i Okvirnom zakonu o srednjem strukovnom obrazovanju i obuci (Službeni glasnik BiH, br. 63/08).

Unutar Agencije djeluje Odbor, kao stručno tijelo i s nadležnostima utvrđenim Zakonom o Agenciji. Sukladno utvrđenim nadležnostima Odbor je, između ostalog, odgovoran za uspostavu standarda znanja učenika i ocjenjivanja postignutih rezultata, odobravanje zajedničkog jezgra nastavnih planova i programa, razmatranje provedenih istraživanja iz djelokruga Agencije i objavljivanje rezultata istraživanja, te druga pitanja iz svoje nadležnosti. Odbor čini sedam članova, koje imenuje Vijeće ministara Bosne i Hercegovine, na razdoblje od tri godine, a u Odboru je i predstavnik Ministarstva civilnih poslova BiH bez prava glasa.

##  2.1. Vizija Agencije

Kvalitetno predškolsko, osnovno i srednje obrazovanje i cjeloživotno učenje i konkurentno obrazovanje Bosne i Hercegovine na međunarodnome planu.

##  2.2. Misija Agencije

Doprinijeti kvaliteti predškolskog, osnovnog i srednjeg obrazovanja i procesa cjeloživotnog učenja, kao i konkurentnosti obrazovnih sustava Bosne i Hercegovine na međunarodnom planu, kroz razvoj zajedničke jezgre nastavnih planova i programa, uspostavu standarda znanja, praćenje i evaluaciju postignutih rezultata u obrazovanju, razvoj obrazovanja odraslih i cjeloživotnog učenja te sudjelovanja u razvoju kvalifikacijskog okvira, kao i kreiranju i promoviranju kvalitete obrazovanja u Bosni i Hercegovini.

Agencija u svome radu njeguje i promovira sljedeće vrijednosti: vjerodostojnost, profesionalnost, suradnju i partnerstvo, otvorenost i transparentnost te cjeloživotno učenje.

# 3. SUDIONICI I PARTNERI

Agencija za predškolsko, osnovno i srednje obrazovanje ima veoma razvijenu mrežu partnerskih institucija, kako domaćih tako i međunarodnih. Intenzivna je suradnja s Ministarstvom civilnih poslova BiH, entitetskim i županijskim ministarstvima obrazovanja, Odjelom za obrazovanje Brčko distrikta BiH te sa svim pedagoškim zavodima u Bosni i Hercegovini. Predstavnici nadležnih ministarstava obrazovanja i pedagoških zavoda stalni su sudionici svih aktivnosti koje Agencija provodi na polju poboljšanja kvalitete obrazovanja.

Agencija je uključena i u rad Konferencije ministara obrazovanja BiH.

Međunarodne institucije u Bosni i Hercegovini kontinuirano prate i podržavaju aktivnosti Agencije. Naši stalni partneri su: Delegacija EU, Veleposlanstvo Sjedinjenih Američkih Država u BiH, UNICEF ured u BiH, Misija OSCE-a u BiH, Save the Children, Fond otvoreno društvo, JICA, GIZ projekt SPI, KulturKontakt Austria.

Kao korisnici Twinning projekta Europske komisije u BiH ostvarili smo trajnu suradnju i partnerski odnos s tri obrazovne institucije iz Republike Slovenije – Zavod RS za šolstvo, Državni izpitni center (RIC) i Center RS za poklicno izobreževanje.

Intenzivna je suradnja i s predstavnicima obrazovnih institucija iz cijele regije (npr. kroz Mrežu VET centara jugoistočne Europe...), ali i s predstavnicima zemalja Europske unije, što je ostvareno posredstvom članstva u CIDREE (Konzorcij institucija za razvoj i istraživanje u obrazovanju u Europi).

Kroz uključenje Bosne i Hercegovine u provedbu međunarodnih studija PISA, TIMSS i ICILS započeli smo suradnju i s organizacijom OECD (Organizacija za ekonomsku suradnju i razvoj) i udruženjem IEA (Međunarodno udruženje za vrednovanje obrazovnih postignuća).

# 4. OSNOVNA PROGRAMSKA OPREDJELJENJA

##  4.1. Srednjoročni cilj

Srednjoročni cilj institucije, određen za razdoblje 2025.-2027. definiran je kao „Unapređenje politika, izvršenje međunarodnih obveza i razvoj kvalitete u oblasti obrazovanja u BiH“.

Srednjoročni cilj, ostvaren kroz Program Agencije, treba doprinijeti ispunjenju misije i vizije Agencije te i ostvarenju definiranog strateškog cilja: „Društva jednakih mogućnosti“.

##  4.2. Specifični cilj

Specifični cilj utvrđen Srednjoročnim planom Agencije za 2025.-2027. godinu rada definiran je kao:

***Provedba evaluacije ZJNPP definirane na ishodima učenja, razvoj standarda u predškolskom, osnovnom, srednjem općem i srednjem strukovnom obrazovanju, provedba istraživanja u obrazovanju te provedba ERASMUS + projekata.***

Definirani specifični cilj ostvarit će se kroz **Program:**

**Evaluacija i razvoj Zajedničke jezgre nastavnih planova i programa (ZJNPP), uspostava standarda i ocjenjivanje postignutih rezultata u predškolskom, osnovnom i srednjem obrazovanju i drugi stručni poslovi u oblasti standarda znanja i ocjenjivanja kvalitete obrazovanja** te kroz tri projekta:

***4.2.1.*** *Unapređenje kvalitete predškolskog, osnovnog, srednjeg općeg i srednjeg strukovnog obrazovanja u BIH*

- Koje podrazumijeva provedbu evaluacije primjene ZJNPP definirane na ishodima učenja i razvoj novih standarda u predškolskom, osnovnom, srednjem općem i srednjem strukovnom obrazovanju.

 U naznačenom razdoblju planirano je kako će Agencija raditi (4) evaluacije provedbe izrađene ZJNPP definirane na ishodima učenja u postojeće NPP-ove i to: evaluaciju provedbe ZJNPP definirane na ishodima u osnovnom obrazovanju - 2024./2025.; srednjem obrazovanju – 2025./2026.; evaluaciju provedbe ZJCRP u predškolskom odgoju i obrazovanju – 2026./ 2027. i evaluaciju provedbe ZJNPP za inkluzivno obrazovanje – 2027./2028.

U istom razdoblju (2025.-2027.) Agencija će raditi i na definiranju (9) empirijskih standarda učeničkih postignuća za treći, šesti i deveti razred devetogodišnjeg obrazovanja iz materinskog jezika te definiranju empirijskih standarda za prirodne znanosti za treći razred devetogodišnjeg obrazovanja.

Agencija će do kraja 2025. nastaviti i s aktivnostima na razvoju standarda kvalitete u institucionalnom predškolskom odgoju i obrazovanju u BiH.

Agencija će, također, nastaviti raditi i na unapređenju nastavnog plana i programa u srednjem strukovnom obrazovanju, kao i na praćenju i unapređenju modularnih nastavnih planova i programa. Planirano je nastaviti rad na izradi standarda zanimanja, kao i rad na razvoju standarda kvalifikacija (ukupno četiri).

***4.2.2.*** *Provedba (međunarodnih) istraživanja u obrazovanju*

Agencija za predškolsko, osnovno i srednje obrazovanje, u suradnji s nadležnim ministarstvima obrazovanja u Bosni i Hercegovini, u naznačenom razdoblju do 2027. godine, planira pripremiti materijale i provesti probno istraživanje međunarodne studije PISA 2028, naravno ukoliko za to bude postojao politički konsenzus. Također, Agencija u 2025. planira provesti dubinske analize rezultata prethodno provedenih međunarodnih istraživanja (TIMSS 2023 i ICILS 2023) s ciljem davanja preporuka za unapređenje kvaliteta obrazovanja zasnovanog konkretnim pokazateljima provedenih međunarodnih studija.

Međunarodna istraživanja učeničkih postignuća su neraskidiv dio sustava poboljšanja kvaliteta obrazovanja jer nam pokazuju gdje smo i kuda idemo u odnosu na druge. Međunarodne studije trebaju poslužiti obrazovnim vlastima kao orijentir pri poboljšanju sustava obrazovanja, a kontinuirano sudjelovanje u međunarodnim studijama omogućuje praćenje trendova i rezultata provedenih odluka obrazovnih vlasti.

Nažalost, politički utjecaji značajno se odražavaju na obrazovne sustave u Bosni i Hercegovini tako da je provedba planiranih studija, kao i kontinuitet sudjelovanja Bosne i Hercegovine u istima i dalje neizvjestan i ovisi isključivo o postizanju političkog konsenzusa.

***4.2.3.*** *Provedba međunarodnih projekata iz programa ERASMUS+*

Agencija za predškolsko, osnovno i srednje obrazovanje BiH , u okviru programa Erasmus+, djeluje kao Državna služba za podršku (DSP) za eTwinning i EPALE projekt te provodi projekt Europske Agende za obrazovanje odraslih (EAAL) koristeći sredstva granta Europske komisije za realizaciju projektnih aktivnosti.

Uloga Agencije za predškolsko, osnovno i srednje obrazovanje u realizaciji navedenih projekta jeste pružanje podrške korisnicima na državnoj razini, odnosno obavljanje funkcije DSP-a (Državne službe za podršku) radi povezivanja različitih aktera, prikupljanja i razmjene podataka, suradnje s CSS-om (Centralni Servis Podrške pri Europskoj Komisiji), te promoviranja eTwinning, EPALE i EAAL projekata u Bosni i Hercegovini.

U narednom razdoblju DSP eTwining projekta planira niz aktivnosti čiji je cilj uključivanje još većeg broja škola, predškolskih ustanova, odgojitelja i nastavnika u europsku online zajednicu koja koristi eTwinning platformu za suradnju, osmišljavanje projekata i razmjenu iskustava. Ključni prioriteti EPALE projekta u narednom razdoblju su snažnija promocija EPALE zajednice na državnoj razini, povećanje doprinosa razvoju platforme putem objavljivanja kvalitetnih i relevantnih sadržaja, uključivanje novih korisnika, provedba seta mjera za aktivaciju postojećih korisnika i umrežavanje institucija na državnoj i regionalnoj razini. Projekt EAAL, kao svojevrsna nadopuna projektu EPALE, posebnu pozornost posvećuje umrežavanju sudionika obrazovanja odraslih na lokalnoj i državnoj razini, a u svrhu poboljšanja kvalitete obrazovanja odraslih. Projekt je usmjeren na daljnje osnaživanje sustava obrazovanja odraslih kroz aktivnosti u regiji, kako bi u okviru tih regionalnih aktivnosti nadležne vlasti prepoznale važnost ovog sustava u okviru svoje obrazovne politike.

# 5. RESURSI I KAPACITETI POTREBNI ZA POSTIZANJE CILJEVA

Kako bi se predviđeni programi uspješno realizirali potrebno je izdvojiti 4.950.000,00 KM iz proračuna institucija Bosne i Hercegovine, za razdoblje od 2025. do 2027. godine, te još 500.000,00KM donatorskih sredstava za projekte programa ERASMUS+. Ukupno to daje iznos od 5.450.000,00KM u navedenom trogodišnjem razdoblju.

Ovdje je potrebno istaći kako je Agencija, zbog nejasno definiranog političkog stajališta oko provedbe međunarodnih studija planirala samo osnovna sredstva potrebna za Ad hoc realizaciju. Međunarodna istraživanja zahtijevaju znatna financijska ulaganja, detaljne pripreme i obuke ne samo vanjskih suradnika, nego i djelatnika Agencije, odnosno, uz dodatne ljudske i financijske resurse, traže i vrijeme za kvalitetnu provedbu.

Također, provedbu, ali i planiranje aktivnosti Agencije, uvelike otežava nepostojanje koordinirane reforme obrazovanja, odnosno prelaska na ishode učenja, neujednačenog razvoja QF BiH i dr.

# 6. OKVIR ZA PRAĆENJE PROVOĐENJA PLANA I EVALUACIJU REZULTATA

Praćenje izvršenja Srednjoročnog plana vršit će se putem redovnih godišnjih izvješća. Izvješća o provedbi Srednjoročnog plana bit će izrađena u predviđenom formatu te dostavljena i Ministarstvu financija i trezora BiH i Direkciji za ekonomsko planiranje BiH u utvrđenim rokovima.

Evaluacija Srednjoročnog plana vršit će se svake tri godine i bit će provođena interno, na razini Agencije, a po potrebi i od strane eksterne organizacije. Izvješća o evaluaciji Srednjoročnog plana također će biti dostavljena Ministarstvu financija i trezora BiH i Direkciji za ekonomsko planiranje BiH. Agencija će i drugim programsko-planskim dokumentima detaljno razraditi ciljeve definirane Srednjoročnim planom.

  **6.1. Definiranje ključnih pokazatelja**

Prilikom izrade Srednjoročnog plana rada Agencije za predškolsko, osnovno i srednje obrazovanje definirani su ključni pokazatelji koji služe za mjerenje napretka u ostvarivanju postavljenih ciljeva.

Na stupanj realizacije navedenih ciljeva utječe više čimbenika te će Agencija morati biti spremna na provođenje korektivnih i preventivnih mjera ukoliko se pojave problemi u realizaciji.

Definirani pokazatelji su:

* Za projekt 1: „Provedene evaluacije primjene ZJNPP definirane na ishodima i razvijeni novi Standardi u predškolskom, osnovnom, srednjem općem i srednjem strukovnom obrazovanju.“

– broj (urađenih dokumenata/evaluacija/standarda)

* Za projekt 2: „Usvojena izvješća urađena na temelju objektivnih pokazatelja (međunarodnih) istraživanja“.

 – broj (izvješća)

* Za projekt 3. „Usvojena izvješća o realizaciji međunarodnih projekata ERASMUS+ programa“

– broj (usvojenih izvješća)

##  6.2. Metode za prikupljanje informacija o pokazateljima

Prikupljanje informacija o realizaciji postavljenih ciljeva i definiranih pokazatelja institucija vrši kontinuirano, kroz cjelokupno razdoblje, kako bi provjerila odnos postignutih rezultata i zacrtanih ciljeva.

Radi praćenja i evaluacije Srednjoročnog plana rada institucije definirani su ključni pokazatelji za svaki pojedinačni projekt, kao i polazne i ciljane vrijednosti pokazatelja.

 Praćenje provedbe plana na godišnjoj razini podrazumijeva prikupljanje relevantnih informacija o definiranim pokazateljima te njihovu usporedbu s ciljnim vrijednostima. Na ovaj način institucija dobiva jasne i pravodobne informacije o izvršenju srednjoročnih aktivnosti u određenom razdoblju, ali i vrijeme u kojemu može ispitati razloge eventualnih odstupanja te provesti različite korektivne i preventivne mjere.

Broj: R A V N A T E LJ I C A

Mostar ,\_\_\_\_.\_\_\_\_.2024. godine

 Maja Stojkić

##

# 7. PRILOZI

* PRILOG 1: Akcijski plan Srednjoročnog plana rada institucije – Agencije za predškolsko, osnovno i srednje obrazovanje za razdoblje 2025.-2023.godine
* PRILOG 2: Pregled zakona, drugih propisa i razvojno - investicijskih projekata/programa predviđenih Srednjoročnim planom rada institucije Agencije za predškolsko, osnovno i srednje obrazovanje

|  |
| --- |
|  **AKCIONI PLAN SREDNJOROČNOG PLANA RADA INSTITUCIJE - Agencija za predškolsko, osnovno i srednje obrazovanje 2025. – 2027.** |
| **Strateški cilj III:** | **DRUŠTVO JEDNAKIH MOGUĆNOSTI** |
| **Prioritet 2:**  | **Unaprijediti politike iz oblasti obrazovanja** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** | **21** |
|  |  | **Okvir za mjerenje ostvarenja** | **Procjena troškova** | **Izvori financiranja** |  |
| **Srednjoročni cilj** | **Specifični ciljevi** |  **Programi** | **Projekt** | **Institucija odgovorna za implementaciju** | **Pokazatelj** | **Jedinica mjerenja (%, broj ili opisno)** | **Polaznavrijednost godina 2024** | **Ciljanavrijednost godina 2025** | **Ciljanavrijednost godina 2026** | **Ciljanavrijednost godina 2027** | **Procijenjeni troškovi godina 2025** | **Procijenjeni troškovi godina 2026** | **Procijenjeni troškovi godina 2027** | **Ukupno troškovi** | **Proračun** | **Krediti** | **Donacije** | **Ostali izvori** | **Ukupno** | **Program u DOP-u** |
|
| **Srednjoročni cilj:**Unaprjeđenje politika, izvršenje međunarodnih obaveza i razvoj kvalitete u oblasti obrazovanja u BiH |  |  |  | APOSO  | Implementirane preporuke za unapređenje obrazovnih politika i kvalitete odgoja i obrazovanja u BiH na temelju provedenih međunarodnih istraživanja, ishoda učenja i uspostavljenih standarda u osnovnom, srednjem, srednjem strukovnom obrazovanju i obrazovanju odraslih | Broj preporuka i standarda za unapređenje obrazovnih politika i kvalitete odgoja i obrazovanja u BiH | 44 | 54 | 61 | 69 | 1.600.000 | 1.650.000 | 1.700.000 |  | 4.950.000 |  | 500.000 |  | 5.450.000 |  |
|  | **Specifični cilj :** Provedba evaluacije ZJNPP definirane na ishodima učenja, razvoj standarda u predškolskom, osnovnom, srednjem općem i srednjem strukovnomobrazovanju, provedba istraživanja u obrazovanju te provedba ERASMUS + projekata  |  |  |  APOSO | Provedene evaluacije, razvijeni novi standardi znanja, standardi zanimanja i kvalifikacija, kao i standardi kvalitete rada, provedena međunarodna istraživanja i provedeni preuzeti projekti ERASMUS+ programa | Broj urađenih dokumenata (evaluacija/standarda/izvješća) | 44 | 54 | 61 | 69 | 1.600.000 | 1.650.000 | 1.700.000 |  | 4.950.000 |  | 500.000 |  | 5.450.000 |
|  | **Program 1:**Evaluacija i razvoj zajedničke jezgre nastavnih planova i programa (ZJNPP), uspostava standarda i ocjenjivanje postignutih rezultata u predškolskom, osnovnom i srednjem obrazovanju i drugi stručni poslovi u oblasti standarda znanja i ocjenjivanja kvalitete obrazovanja |  |   | Provedene evaluacije primjene ZJNPP definirane na ishodima i razvijeni novi Standardi u predškolskom, osnovnom, srednjem općem i srednjem strukovnom obrazovanju. | Broj urađenih dokumenata (evaluacija/standarda) | 27 | 32 | 36 | 41 | 1.366.000 | 1.385.000 | 1.400.000 | 4.151.000 | 4.151.000 |  |  |  | 4.151.000 |
| Usvojena izvješća urađena na temelju objektivnih pokazatelja (međunarodnih) istraživanja  | Broj izvješća | 2 | 4 | 4 | 4 | 154.000 | 180.000 | 213.000 | 547.000 | 547.000 |  |  |  | 547.000 |
| Usvojena izvješća o realizaciji međunarodnih projekata ERASMUS+ programa | Broj izvješća | 15 | 18 | 21 | 24 | 80.000 | 85.000 | 87.000 | 252.000 | 252.000 |  | 500.000 |  | 752.000 |
|  | Unapređenje kvalitete predškolskog, osnovnog, srednjeg općeg i srednjeg strukovnog obrazovanja u BIH | APOSO | Broj provedenih evaluacija i izrađenih standarda | Broj  | 0 | 5 | 9 | 14 | 1.366.000 | 1.385.000 | 1.400.000 | 4.151.000 | 4.151.000 |  |  |  | 4.151.000 |
| Provedba (međunarodnih) istraživanja u obrazovanju | Broj provedenih (međunarodnih) istraživanja  | Broj  | 2 | 4 | 4 | 4 | 154.000 | 180.000 | 213.000 | 547.000 | 547.000 |  |  |  | 547.000 |
| Provedba međunarodnih projekata iz ERASMUS+ programa | Broj provedenih izvješća | Broj  | 0 | 3 | 6 | 9 | 80.000 | 85.000 | 87.000 | 252.000 | 252.000 |  | 500.000 |  | 752.000 |

**M.P Potpis:\_\_\_\_\_\_\_\_\_\_\_\_\_\_\_\_\_\_\_\_**

 **PRILOG 2: PREGLED ZAKONA, DRUGIH PROPISA I RAZVOJNO-INVESTICIONIH PROJEKATA/PROGRAMA PREDVIĐENIH**

 **SREDNJOROČNIM PROGRAMOM RADA INSTITUCIJE AGENCIJE ZA PREDŠKOLSKO, OSNOVNO I SREDNJE OBRAZOVANJE**

|  |
| --- |
| PREGLED ZAKONA, DRUGIH PROPISA I RAZVOJNO-INVESTICIONIH PROJEKATA/PROGRAMA PREDVIĐENIH SREDNJOROČNIM PROGRAMOM RADA ZA RAZDOBLJE 2025-2027.GODINE |
| Strateški cilj: |  3. DRUŠTVO JEDNAKIH MOGUĆNOSTI |
| Prioritet: |  2. Unaprijediti politike iz oblasti obrazovanja |
| 1 | 2 | 3 | 4 | 5 | 6 | 7 | 8 |
| Srednjoročni cilj |  Programi | ZAKONI  | PODZAKONSKI AKTI | Usklađivanje s pravnim naslijeđem EU (DA ili NE) | Planirani period za DONOŠENJE | NAZIV PROJEKTA JAVNIH INVESTICIJA | Očekivani PERIOD REALIZACIJE |
| Srednjoročni cilj 1Unaprjeđenje politika, izvršenje međunarodnih obaveza i razvoj kvalitete u oblasti obrazovanja u BiH | Program 1.1Evaluacija i razvoj zajedničke jezgre nastavnih planova i programa (ZJNPP), uspostava standarda i ocjenjivanje postignutih rezultata u predškolskom, osnovnom i srednjem obrazovanju i drugi stručni poslovi u oblasti standarda znanja i ocjenjivanja kvalitete obrazovanja |   |   |   |   |  IBIH-APOSO-39Elektronska platforma za obrazovanje odraslih - EPALE |  2023.- 2025. |
|   |   |   |   | IBIH-APOSO-41Elektronska platforma za obrazovanje odraslih – EPALE | 2025.-2027. |
|   |   |   |   | IBIH-APOSO-42eTwinning projekt | 2024. – 2026. |
|   |   |   |   | IBIH-APOSO-43Europska Agenda za obrazovanje odraslih EAAL | 2024. – 2026. |